Salam. Mənə subaylıq haqqında arayış lazımdır, amma mən hal-hazırda Moskvada yaşayıram. Atam gəlib mənim yerimə ala bilər?
Etibarnamə əsasında nümayəndə xidmətlə bağlı istənilən "ASAN xidmət" mərkəzinə müraciət edə bilər. Ailə vəziyyəti haqqında arayışın verilməsi notariat qaydasında təsdiq olunmuş etibarnamə əsasında aparıldıqda mətn hissəsində “ailə vəziyyəti haqqında arayış”ın alınması ilə bağlı xüsusi qeydin yazılması mütləqdir.